《赠管氏三昆仲罗汉保大闾官孙》
元代·方回

颗颗圆珠掌上珍，更如玉树皎无尘。
公侯富贵元常事，兄弟聪明各过人。
着意学吟须刻苦，立谈属对已清新。
老夫不误青双眼，会见他年笔有神。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。